ג'ורג'י הייד-ליס

ג'ורג'י הייד-ליס (באנגלית: Georgie Hyde-Lees; נולדה בשם ברטה הייד-ליס, 1892 – 1968) הייתה בתם של אדית' אלן (נלי) וג'ילברט הייד-ליס, אשתו של המשורר וויליאם באטלר ייטס. ג'ורג'י נולדה בעיירה פליט, שבמחוז המפשייר, אנגליה, ב-16 באוקטובר 1892. כשמלאו לה כמה שנים בלבד, בהיותה ילדה, נישואי הוריה כשלו בשל האלכוהוליזם של אביה. אמנם הייתה לו מספיק הכנסה כדי לפרנס את המשפחה, אולם אשתו הייתה נתונה במצב החברתי המביך בתור "אישה נשואה ללא בעל". המשפחה אימצה לעצמה סגנון חיים בוהמייני עמום, הרבתה לנדוד ולנסוע לעיתים קרובות בבתים ברחבי המדינה ובילתה פרקי זמן ארוכים בביקור של קרובי משפחה. היא למדה במספר בתי ספר בשכונת נייטסברידג' שבלונדון ובבתי הספר לאמנות שבעיר, למדה שפות, אמנויות קלאסיות וכמו כן פסנתר. היא הפכה להיות חברתה הקרובה של דורות'י שייקספיר, אשר גילתה חיבה רבה כלפי ג'ורג'י וחלקה עמה תחומי עניין רבים למרות שהייתה בוגרת ממנה בשש שנים. לאחר מותו של אביה, בשנת 1909, אמה של ג'ורג'י, נישאה לדודה של דורות'י, הנרי טאקר, אחיה של אוליביה שייקספיר, והם עברו להתגורר בעיירה קנסינגטון. אמה של ג'ורג'י נהגה לארח לעיתים קרובות מוזיקאים ואמנים צעירים עמם היא נפגשה לאחרונה בטרקלינה של אוליביה שייקספיר, אשר רבים מהם הפכו למודרניסטים ידועים, כגון: עזרא פאונד, וולטר רומל ופרדריק מאנינג. ג'ורג'י נהגה להמשיך לסייר באחוזות הכפריות עם אמה ובנות משפחת שייקספיר, אוליביה ודורות'י. זה היה בהיותה בת שבע עשרה, בוקר אחד, בחברתן של אוליביה ודורות'י, כאשר היא פגשה לראשונה את המשורר האירי ויליאם בטלר ייטס במוזיאון הבריטי ושוב באותו אחר הצהריים במהלך אירוע מסיבת תה טיפוסי, בבית השייקספירים. שבע שנים מאוחר יותר, כאשר היא הייתה בת 25 והוא בן 52, ייטס ביקש מג'ורג'י להינשא לו. רק כמה שבועות קודם לכן, איזואלט גון, בתה של מוד גון, האישה שייטס אהב במשך שנים כה רבות, דחתה את הצעת הנישואין של ייטס. ג'ורג'י וייטס נישאו אך שלושה שבועות מאוחר יותר, ב-20 באוקטובר 1917, במשרד רישום ציבורי, כאשר העדים שליוו אותם היו אמה ועזרא פאונד. במהלך ירח הדבש, בעוד ייטס היה עדיין מהרהר על דחייתה של איזואלט, ג'ורג'י החלה בסוג מסוים של כתיבה אוטומטית אשר ריתקה אותו. ייטס כתב והעיד על אותה חוויה פסיכוגרפית, או אוטומטיזם, במסגרת מה שיהיה מאוחר יותר לספר חזון, כדבר שהחזיק את הנישואים יחד במשך שנים רבות. כעבור שנת נישואים אחת, ייטס הכריז בפניה, ששמה ג'ורג'י, הוא שם בלתי נסבל ולכן קיצר את שמה לג'ורג'. לזוג נולדו בת ובן: אן (ציירת ומעצבת במה) ומייקל (פרקליט ופוליטיקאי). ג'ורג'י נפטרה ב-23 באוגוסט 1968. Foster, R.F. W.B Yeats: A Life. Oxford University Press, 1997. ISBN 0-19-211735-1 Saddlemeyer, Ann. "George Hyde-Lees: More than a Poet's Wife". in Norman Jeffares Yeats the European. Barnes and Noble Books, 1989. ISBN 0-389-20875-2 An Imperfect Life: On George and W.B. Yeats, Perfection of the life or of the work? The correspondence between W.B. Yeats and his wife George shows the complexities of art and life entwined. By James Longenbach Ann Saddlemyer, Becoming George: The Life of Mrs W. B. Yeats W. B. Yeats, George Hyde-Lees, and the Automatic Script, By Arjang Hedayati Rad A Djinn speaks, Colm Tóibín reviews 'Becoming George' by Ann Saddlemyer "Becoming George: The Life of Mrs WB Yeats" The Guardian, 26 October 2002. Retrieved on April 18, 2011 Foster, 437 Saddlemeyer, 194 An Imperfect Life: On George and W.B. Yeats, Perfection of the life or of the work? The correspondence between W.B. Yeats and his wife George shows the complexities of art and life entwined. By James Longenbach